A Bíróság (kilencedik tanács) 2024. július 5‑i végzése – EUROCASH1
(C‑788/23. sz. ügy)
„ Előzetes döntéshozatal – A Bíróság eljárási szabályzata 53. cikkének (2) bekezdése – Közbeszerzési szerződések odaítélési eljárásai – 2014/24/EU irányelv – A 4. cikk d) pontja – A közbeszerzési szerződések értékhatárai – El nem ért küszöbérték – 69. cikk – Kirívóan alacsony összegű ellenszolgáltatást tartalmazó ajánlat – Az ezen irányelv rendelkezéseire közvetlenül és feltétlen módon történő utalást alátámasztó bizonyítékok hiánya – A határokon átnyúló érdekek hiánya – Nyilvánvaló elfogadhatatlanság ”
1.      Jogszabályok közelítése – Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásai – 2014/24 irányelv – Hatály – Olyan szerződések, amelyek értéke alacsonyabb, mint az irányelvben rögzített értékhatár – Kizártság – Az EUM‑Szerződés alapvető szabályainak és általános elveinek alkalmazása – Feltétel – Egyértelmű határokon átnyúló érdeket képviselő szerződés – Értékelési szempontok
(2014/24 európai parlamenti és tanácsi irányelv, 4. cikk, d) pont)
(lásd: 18–20., 23–25. pont)
2.      Az előzetes döntéshozatalra előterjesztett kérdések – Elfogadhatóság – Annak szükségessége, hogy kellő részletességgel ismertessék a Bírósággal a ténybeli és szabályozási hátteret – Határokon átnyúló esetleges érdek fennállása – Hasznos választ lehetővé tévő elemek megléte – Hiány – Nyilvánvaló elfogadhatatlanság
(EUMSZ 267. cikk; 2014/24 európai parlamenti és tanácsi irányelv, 4. cikk, d) pont)
(lásd: 26–28. pont)
Rendelkező rész
Az Augstākā tiesa (Senāts) (legfelsőbb bíróság, Lettország) által a 2023. december 19‑i határozattal benyújtott előzetes döntéshozatal iránti kérelem nyilvánvalóan elfogadhatatlan.